ಯಮೆನ್ ಹೌತಿಗಳಿಂದ ಕೆಂಪು ಸಮುದ್ರದಲ್ಲಿ ತೈಲ ಟ್ಯಾಂಕರ್ ಮೇಲೆ ದಾಳಿ ಇದು ಇರಾನ್ ಬೆಂಬಲಿತ ಬಂಡುಕೋರರ ಕಾರ್ಯಾಚರಣೆಯಲ್ಲಿ ಇತ್ತೀಚಿನ ದಾಳಿ ಎನ್ನಲಾಗಿದೆ. ಗಾಜಾ ಪಟ್ಟಿಯಲ್ಲಿ ಇಸ್ರೇಲ್-ಹಮಾಸ್ ಯುದ್ಧಕ್ಕೆ ಸಂಬಂಧಿಸಿದಂತೆ ಕೆಂಪು ಸಮುದ್ರದ ಮೂಲಕ ಹಾದುಹೋಗುವ $1 ಟ್ರಿಲಿಯನ್ ಸರಕುಗಳನ್ನು ಪ್ರತಿ ವರ್ಷ ಅಡ್ಡಿಪಡಿಸಿದೆ ದುಬೈ: ಕೆಂಪು ಸಮುದ್ರದಲ್ಲಿ ಯೆಮೆನ್ ನ ಹೌತಿ ಬಂಡುಕೋರರು ಪನಾಮಾದ ತೈಲ ಟ್ಯಾಂಕರ್ ನ್ನು ಗುರಿಯಾಗಿಸಿಕೊಂಡು ದಾಳಿ ನಡೆಸಿದ್ದಾರೆ. ಇದೇ ವೇಳೆ ಸೌದಿಯ ಟ್ಯಾಂಕರ್ ಶಿಪ್ ನ್ನೂ ಸಹ ಈ ಬಂಡುಕೋರರ ಗುಂಪು ಟಾರ್ಗೆಟ್ ಮಾಡಿತ್ತು.ಇದು ಇರಾನ್ ಬೆಂಬಲಿತ ಬಂಡುಕೋರರ ಕಾರ್ಯಾಚರಣೆಯಲ್ಲಿ ಇತ್ತೀಚಿನ ದಾಳಿ ಎನ್ನಲಾಗಿದೆ. ಗಾಜಾ ಪಟ್ಟಿಯಲ್ಲಿ ಇಸ್ರೇಲ್-ಹಮಾಸ್ ಯುದ್ಧಕ್ಕೆ ಸಂಬಂಧಿಸಿದಂತೆ ಕೆಂಪು ಸಮುದ್ರದ ಮೂಲಕ ಹಾದುಹೋಗುವ $1 ಟ್ರಿಲಿಯನ್ ಸರಕುಗಳನ್ನು ಪ್ರತಿ ವರ್ಷ ಅಡ್ಡಿಪಡಿಸಿದೆ ಮತ್ತು ಸಂಘರ್ಷ ಪೀಡಿತ ಸುಡಾನ್ ಮತ್ತು ಯೆಮೆನ್ ಗೆ ಕೆಲವು ಸಹಾಯ ಸಾಗಣೆಯನ್ನು ನಿಲ್ಲಿಸಿದೆ.ತೈಲ ಟ್ಯಾಂಕರ್‌ಗಳ ಮೇಲಿನ ಹೊಸ ದಾಳಿಗಳು ಹೌತಿಗಳಿಂದ ಈ ಹಿಂದೆ ಹೊಡೆದ ಇನ್ನೂ ಉರಿಯುತ್ತಿರುವ ಸೌನಿಯನ್ ತೈಲ ಟ್ಯಾಂಕರ್ ನ್ನು ರಕ್ಷಿಸುವ ಪ್ರಯತ್ನಗಳ ನಡುವೆ ವರದಿಯಾಗಿದೆ. ಈ ಹಿಂದೆ ನಡೆದಿದ್ದ ದಾಳಿಯಿಂದ 1 ಮಿಲಿಯನ್ ಬ್ಯಾರೆಲ್ ಕಚ್ಚಾ ತೈಲದ ಸರಕುಗಳಿಂದ ಉಂಟಾಗುವ ಸಂಭಾವ್ಯ ಪರಿಸರ ವಿಪತ್ತನ್ನು ತಪ್ಪಿಸಲು ಪ್ರಯತ್ನಿಸಲಾಗುತ್ತಿದೆ.ಸೋಮವಾರದ ಮೊದಲ ದಾಳಿಯಲ್ಲಿ, ಎರಡು ಬ್ಯಾಲಿಸ್ಟಿಕ್ ಕ್ಷಿಪಣಿಗಳು ತೈಲ ಟ್ಯಾಂಕರ್ ಬ್ಲೂ ಲಗೂನ್ ಅನ್ನು ಹೊಡೆಯಲಾಗಿದ್ದು, ಮೂರನೆಯದು ಹಡಗಿನ ಬಳಿ ಸ್ಫೋಟಿಸಿತು ಎಂದು ಯುಎಸ್ ನೌಕಾಪಡೆಯ ಬಹುರಾಷ್ಟ್ರೀಯ ಜಂಟಿ ಸಾಗರ ಮಾಹಿತಿ ಕೇಂದ್ರ ತಿಳಿಸಿದೆ."ಹಡಗಿನಲ್ಲಿರುವ ಎಲ್ಲಾ ಸಿಬ್ಬಂದಿ ಸುರಕ್ಷಿತವಾಗಿದ್ದಾರೆ (ಯಾವುದೇ ಗಾಯದ ವರದಿಯಿಲ್ಲ)" ಎಂದು ಕೇಂದ್ರ ಹೇಳಿದೆ. "ಹಡಗಿಗೆ ಕನಿಷ್ಠ ಹಾನಿಯಾಗಿದೆ ಆದರೆ ಸಹಾಯದ ಅಗತ್ಯವಿಲ್ಲ" ಎಂದು ಹೇಳಿದೆ.